Domneva se, da je bil na Timurjevi grobnici napis: "»Ko bom vstal od mrtvih, se bo svet tresel«". Rečeno je bilo tudi, da je Gerasimov med izkopom v njegovi krsti našel napis "»Kdor bo odprl moj grob, bo (iz njega) izpustil zavojevalca, bolj groznega kot sem bil jaz«". Tri dni po začetku Timurjevega izkopa se je začela operacija Barbarosa – nemški napad na Sovjetsko zvezo in največja vojaška operacija vseh časov. Timurja so s popolnim islamskim obredom ponovno pokopali novembra 1942, tik pred sovjetsko zmago v bitki za Stalingrad.